Rigssal

Jehovas Vidners rigssal, Farum Jehovas Vidners rigssal, Tilburg, Nederlandene. Rigssal på Frederiksberg. Bygningen benyttes af to danske, en engelsk, en latinsk og en kinesisk menighed til de ugentlige møder. Derudover er der en fransk og en italiensk gruppe der er tilsluttet de to danske menigheder. "Jehovas Vidners Rigssal" er den betegnelse, som Jehovas Vidner anvender om deres mødelokaler. Den engelske betegnelse "Kingdom Hall" blev første gang i 1935 anvendt om trossamfundets bygning i Honolulu på Hawaii. Rigssalene anvendes til størstedelen af Jehovas Vidners offentlige møder og bibelkurser[1]. Rigssalene kan variere meget i udseende, men fælles for dem er at de er indrettet på en måde der bærer præg af at være praktiske undervisningslokaler. Rigssalene bygges ofte af vidnerne selv. Indretningen er enkel, men ofte med hjælpemidler som højttaleranlæg og whiteboards. Jehovas Vidner anvender ikke religiøse symboler og sådanne findes derfor heller ikke i rigssalene, men væggene kan være udsmykket med kunst. I alle rigssale ses en "årstekst" på væggen bag talerpulten. Årsteksten er et skriftsted fra Bibelen som er bestemt af det styrende råd i Brooklyn, New York. Rigssalene har en litteraturdisk hvor Jehovas Vidners litteratur han fås uden betaling, og en bidragsbøsse til anonyme pengebidrag. I Danmark findes over 140 rigssale, heraf nogle med flere mødesale. Antallet af rigssale i hele verden oplyses ikke, men ifølge Vagttårnet 1. november 2004 blev der sidst i det 20. århundrede påbegyndt et særligt byggeprogram for rigssale i økonomisk dårligt stillede lande. I 2004 omfattede byggeprogrammet 116 sådanne lande, og videofilmen "Building Kingdom Halls Around the World" fra 2007 fortæller at der under dette byggeprogram er blevet opført 11.560 rigssale. Byggeprogrammet fortsætter for at dække behovet for endnu 13.450 nye rigssale i disse lande. Bygning og drift af rigssale finanseres af frivillige, anonyme bidrag og udføres som oftest ved frivilligt arbejde. Aktiviteter i rigssalene En menighed af Jehovas Vidner organiserer hver uge to møder i rigssalen, hvor der er forskellige former for bibelundervisning. Møderne er åbne for offentligheden, og der er gratis adgang. De fleste menigheder har et møde i løbet af søndagen, hvor der holdes et Offentligt foredrag, ofte af en taler fra en anden menighed, efterfulgt af en fælles drøftelse af ugens artikel fra studieudgaven af bladet Vagttårnet. En anden dag, som regel en hverdagsaften, bliver der afholdt et møde der har fokus på at uddanne Jehovas Vidner til at blive bedre undervisere over for offentligheden. Rigssale i de større byer benyttes ofte af flere menigheder, og nogle rigssale har flere mødesale så flere menigheder kan holde møder samtidigt. Elementer ved møderne Tjenestemøde Dette møde blev ændret per 4. januar 2016. Første del begynder med sang og bøn, efterfølgende indledning til aftens møde. Mødet afsluttes på sammen måde.[2] "Perler af Guds Ord" - Der drøftes enkelte spørgsmål over et forskrevet del af bibelen og relevante artikler i nogle publikationer. "Bliv dygtigere til at forkynde" - Her vises eksempler hvordan man kan forkynde. Dette del erstatter den tidligere "Teokratiske Skole", hvor medlemmerne lærer at forkynde ud fra Bibelen samt at forbedre deres læseevner. "Vores liv som kristne" er anden del af mødet og indledes med en sang. Der gennemgås en artikel fra et "Arbejdshæfte til Tjenestemødet" hvor der er deltagelse fra tilhørerne, som opfordres til at kommentere. Nogle gange er der et foredrag om lokalt behov. Dette del efterfølges af et 30 minutters "menighedsbogstudium".[3] Mødet afsluttes med sang og bøn. Det ugentlige pensum, som gennemgås ved Tjenestemødet, er det samme over hele jorden. Møderne varer med sang og bøn i alt 1 time og 45 minutter. Weekendmøder Primært om søndagen holdes der typisk et offentligt foredrag om et tema, som bliver behandlet ud fra et bibelsk synspunkt; foredraget varer 30 minutter. Efterfølgende fortsatter mødet med et studie af en artikel i Vagttårnet – Forkynder af Jehovas Rige. Dette studium varer en time. Det offentlige foredrag og studiet af Vagttårnet finder sted samme dag. Hele mødet varer en time og tre kvarter, inklusive sang og bøn. Andre aktiviteter Udover disse programmer er der andre aktiviteter i rigssalene: Tjenestesamling[4] Mindehøjtiden[5] Særforedrag[6] Beteltale[7] Bryllup[8] Begravelser Kilder ^ Rigssale — Hvorfor og hvordan bliver de bygget? ^ På Jehovas Vidners officielle hjemmeside foreligger der et video: "Livet og tjenesten som kristne – mødeeksempel" som indeholder et helt møde, der vises hvordan mødet skal afholdes. ^ Menighedsbogstudiet ophørte fra 1. januar 2009 og blev erstattet med af et 25 (2012 - 30) minutters studium i forbindelse med teokratisk skole. Menighedsbogstudiet blev tidligere afholdt i rigssalen eller i menighedsmedlemmernes private hjem. Studierne afholdtes i mindre grupper og tog en times tid. Menighedbogstudiet blev tidligere betegnet som et af ugens vigtigste møder, men ophørte med at blive afholdt på en selvstændig mødedag. Det blev erstattet af en 'teokratisk familieaften', som familierne bør holde ugentligt hver for sig. Denne ændring skulle tilgodese travle familier, som havde svært ved at finde tid til at studere Bibelen sammen. ^ Tjenestetilsynsmanden har ansvaret for koordineringen af samlingerne. Jehovas Vidner kalder at forkynde fra hus til hus for Tjeneste. Forud denne aktivitet samles de i private hjem eller i rigssalen hvorfra der koordineres hvor man vil gå fra hus til hus, med hvem der samarbejdes, og hvilke publikationer der bruges. ^ Aftenen før Jesus døde, delte han et stykke usyret brød og et bæger vin med sine apostle idet han sagde: „Bliv ved med at gøre dette til minde om mig.“ — Lukas 22:19. Overalt i verden samles Jehovas Vidner for at holde højtiden til minde om Jesu død. Her holdes et forklarende foredrag om betydningen af Jesu død og afsluttes med at runddele brødet og vinen. – kilde: Vagttårnet 1. marts 2008 s. 32 "22. marts 2008 — en dag der bør mindes" ^ Dette foredrag har samme tema over hele verden, og holdes så vidt muligt på en bestemt dato kort efter mindehøjtiden. ^ En menighed kan organisere et ekstra møde hvor der holdes et offentlig foredrag af en taler fra landets afdelingskontor. Han holder et bibelsk foredrag, og fortæller fx om arbejdet på et "betelhjem", som afdelingskontoret bliver kaldt, eller om missionærarbejdet i andre lande. ^ I nogle lande kan Jehovas Vidner blive viet i en rigssal, bl.a. i Danmark. I andre lande skal selve den lovformelige vielse foretages af statens myndigheder, fx på et rådhus; men der kan derudover afholdes en bryllusceremini i en rigssal. Eksterne henvisninger Wikimedia Commons har flere filer relateret til Rigssal Rigssal Vagttårnet 1. februar 2009 s. 20 "Du er hjertelig velkommen" v d r Jehovas Vidner (indtil 1931: bibelstudenter) Om Jehovas Vidner Bibelstudenter Jehovas Vidner Jehovas Vidners historie Vagttårnets Bibel- og Traktatselskab Jehovas Vidners Styrende Råd Jehovas Vidner og disciplinering Præsidenter William Henry Conley Charles Taze Russell Joseph Franklin Rutherford Nathan Homer Knorr Frederick William Franz Milton George Henschel Don Alden Adams Robert Ciranko Fremtrædende personer N.H. Barbour William Miller Vigtigste publikationer Bibelen - Ny Verden-Oversættelsen Vagttårnet - Forkynder af Jehovas Rige Vågn Op! Studies in the Scriptures Film The Photo-Drama of Creation To verdener Bygninger Jehovas Vidners Stævnecentre Rigssal Betel Kritik og modstand Forfølgelse af Jehovas Vidner Kritik af Jehovas Vidner Støttegruppen for tidligere Jehovas Vidner Forfattere Susanne Benderfeldt Poul Bregninge Raymond Franz Simone Arnold Liebster Olin Moyle James Penton Relateret Multilanguage Electronic Phototypesetting System Jehovas Vidners Områdestævne Vagttårnets Bibelskole Gilead Kategori portal